**Monica Rolfsen** (født 16. august 1966 i Trondheim) er en norsk forsker innen organisasjonsutvikling. Hun er professor og dekan ved Fakultet for økonomi ved NTNU.

Rolfsens fagfelt er organisasjonsutvikling i teknologibedrifter. Hun ble utdannet sivilingeniør ved NTH i 1989, og ble dr.ing. samme sted i 1993 med avhandlingen *Japanisme : ideologi og implementering i bilindustrien*. «Japanisme» var Rolfsens forslag til betegnelse på en produksjonsmetode som til da var lite omtalt i Norge, men som senere er blitt godt kjent, og anerkjent, under betegnelser som «lean production» eller «slank produksjon».

Akademisk karriere
------------------

Rolfsen var arbeidslivsforsker ved SINTEF i perioden 1994–2003. Deretter (2003) ble hun ansatt som førsteamanuensis ved NTNU, Institutt for industriell økonomi og teknologiledelse. I 2015 ble hun professor ved samme institutt, og fra 2013 til 2016 var hun instituttleder.

I perioden 2006–2007 hadde hun forskningsopphold ved Cornell University, School of Industrial & Labor Relations, Ithaca, New York.

Fra 1. januar 2017 er hun dekan ved Fakultet for økonomi, NTNU.

### Forskningsprosjekter og -programmer (utvalg)

I 1996–2000 ledet Rolfsen trondheimsmodulen i programmet «Bedriftsutvikling 2000», finansiert av LO, NHO og NFR.

Allerede i studietiden ble hun kjent med produksjonsmetoden «lean production», og i perioden 2011–2015 ledet hun forskningsprogrammet «Lean Operations», som hadde som mål å videreutvikle Lean som konsept i norsk industri. Ved programmets slutt ble boken *Lean blir norsk* publisert (2014), med Rolfsen som redaktør. Programmet ble videreført i prosjektet Lean Management, som Rolfsen ledet til hun ble dekan i 2017. Hun har også vært med på å arrangere den nasjonale, årlige Lean Forum-konferansen.

Hun deltok i SFI-programmet SFI Norman, som pågikk i perioden 2006–2014, og har siden 2015 vært forskningskoordinator i SFI Manufacturing, som startet i 2015 og varer i åtte år.

Politisk virke
--------------

Rolfsen har vært politiker i en årrekke. I perioden 1997–1998 var hun politisk rådgiver i Nærings- og handelsdepartementet. Hun satt som representant for Venstre i Trondheim bystyre i 1999–2007; den siste perioden (2003–2007) var hun gruppeleder og leder i Kontrollkomiteen. Som politiker var hun spesielt opptatt av byutvikling, og sto bak forslag som etterhvert førte til at Torvet og Gamle Bybro i Trondheim ble bilfrie.

Publikasjoner
-------------

* (no) Publikasjoner av Monica Rolfsen i BIBSYS
* (no) Publikasjoner av Monica Rolfsen i forskningsdokumentasjonssystemet CRIStin

Referanser
----------

1. ↑  Opheim, Aagot (20. januar 2021). «(+) NTNU har fått åtte nye sjefer i dag». *adressa.no*. Besøkt 27. januar 2021.  *Bak betalingsmur*
2. ↑  NTH ble integrert i NTNU i 1996
3. ↑  Rolfsen, Monica (1993). *Japanisme : ideologi og implementering i bilindustrien*. Trondheim: Universitetet i Trondheim, NTH, Institutt for organisasjons- og arbeidslivsfag. ISBN 8271195859.
4. 1 2 3 4  Okstad (12. august 2013)
5. ↑  Saksfremlegg, Trondheim kommune, som viser forskningsterminens tid og sted
6. ↑  «NTNUs oversikt over prorektorer og dekaner». Arkivert fra originalen 4. juli 2017. Besøkt 26. oktober 2017.
7. ↑  «Gjeninnføring av kjønnspoeng økte kvinneandelen kraftig på «indøk»». *www.dn.no*. 24. juli 2023. Besøkt 28. juli 2023. «Dekan og økonomiprofessor Monica Rolfsen ved NTNU ble overrasket over utslaget. Etter årets opptak ligger det an til å være om lag 170 kvinnelige studenter og 82 mannlige studenter. I fjor var det 119 kvinner, og 165 menn.»
8. ↑  «Lean Operations». *leanforum* **(norsk)**. Besøkt 28. juli 2023.
9. ↑  «SFI Normans avslutningsrapport» (PDF). Arkivert fra originalen (PDF) 12. mars 2016. Besøkt 27. oktober 2017.
10. ↑  «Contact». *SFI Manufacturing* **(engelsk)**. Besøkt 28. juli 2023.
11. ↑  «Trenger offentlig initiativ». *Nordlys*. Tromsø. 30. januar 1998. s. 11. «Monica Rolfsen er politisk rådgiver i Nærings- og handelsdepartementet.»
12. ↑  «Rolfsen Venstre-topp». *Adresseavisen*. 26. november 2002. Arkivert fra originalen 27. oktober 2017. Besøkt 27. oktober 2017. «Men Rolfsen har som menig bystyremedlem også klart å komme i fokus, blant annet gjennom sine initiativ for å stenge Torvet og Gamle Bybro for biltrafikk, forslag som ikke har falt i like god jord over alt.»

Kilder
------

* Okstad, Gunnar (12. august 2017). «Monicas liv og lære». *Adresseavisen*.  *(Adresseavisen Pluss)*

Eksterne lenker
---------------

* (no) Monica Rolfsen hos Norsk senter for forskningsdata politikerarkiv (nedlagt) Rediger på Wikidata
* Rolfsens blogg «ØK-nytt» på ntnu.no
* Oksholen, Tore (16. juni 2016). ««Jeg gleder meg stort»». *Universitetsavisa.no*. Arkivert fra originalen 27. oktober 2017. Besøkt 27. oktober 2017.


|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** CRIStin
 |